Yunus Alif

Dato' Ahmad Yunus bin Mohd Alif (lahir pada 27 May 1958 di Terengganu) lebih dikenali sebagai Yunus Alif merupakan seorang bekas pemain bola sepak Malaysia dan kini berkhidmat sebagai jurulatih bola sepak.

Karier

Pemain 
Yunus telah bermain untuk Terengganu FA dan Pahang FA dalam kejohanan Piala Malaysia dan Liga Semi-Pro, dan telah menjulang kejuaraan Piala Malaysia pada tahun 1983. Yunus juga muncul sebagai penjaring terbanyak kejohanan liga pada 1988.

Yunus telah menyertai Malaysia dalam kejohanan antarabangsa. Adik beradik Yunus, Abdah Alif dan Najib Alif juga bekas pemain bola sepak, dan Abdah juga pernah menyertai skuad Malaysia.

Jurulatih 
Sebagai jurulatih, Yunus telah melatih pasukan Pahang FA,Terengganu FA, Penang FA, Perlis FA, Proton FC, PBDKT T-Team FC dan kini PBAPP FC.

Antara kejayaan Yunus sebagai jurulatih ialah membawa Pahang ke perlawanan akhir Piala Malaysia 1995 dan 1997, di mana kedua-duanya berakhir dengan kekalahan kepada Selangor FA, menjuarai Liga Malaysia tahun 1995, dan naib juara Piala FA Malaysia 1995. Bersama Terengganu, Yunus telah memenangi Piala FA pada tahun 2000 dan naib juara Piala FA tahun 1999.

Penghargaan

  Darjah Indera Mahkota Pahang (DIMP) - Dato'  (2022)

Rujukan

Pautan luar
Last crack for Yunus
Profil Yunus Alif di Goal.com

Orang dari Terengganu
Jurulatih bola sepak Malaysia
Pemain bola sepak Malaysia
Kelahiran 1958